
SALOME 


Tragedio en un akto 
da 


OSCAR WILDE 


Tradukita da Brian E. Drake 


La personi dil dramato 

HERODES ANTIPAS, Tetrarko di Iudea 
IOKANAAN, la Profeto 
LA YUNA SlRIANO, Kapitano dil Guardo 
TlGELLINUS, Yuna Romano 

Kapadociano 
Nubiano 
Unesma Soldato 
Duesma Soldato 
La Pajo di Herodias 
Judi, Nazaretani, edc. 

Sklavo 

NAAMAN, la Mortigisto 

HERODLAS, Spo?ino dil Tetrarko 
SALOME, Filiino di Herodias 
La Sklavi DI Salome 



L.a yuna Siriano. 


CENO : Granda teraso en la Palaco di HERODES, super la 
festino'chambrego. Plura soldati inklinas su trans la 
balkono. Addextre esas giganta eskalero, adsinistre dope 
esas olda cisterno cirkondita da muro ek verda bronzo. 
Lunlumo. 

LA YUNA SlRIANO: Quante bela esas la Princino Salome 
canokte ! 

LA PAJO DI HERODIAS : Regardez; la luno ! Quante stranje 
aspektas la luno ! E 1 similesas homino qua acensas de tombo. E 1 
similesas homino mortinta. On imaginus, ke el serchas ko?i mortinta. 

LA YUNA SlRIANO: E 1 havas stranj aspekto. E 1 similesas 
princineto qua portas flava velo, ed elua pedi esas arjenta. E 1 
similesas princino qua havas blanka kolumbeti kom pedi. On 
imaginus, ke el dansas. 

LA PAJO DI HERODIAS : E1 similesas homino mortinta. E1 movas 
tre lente. 


Bruiso en la festino'chambro. 

UNESMA SOLDATO : Quala tumulto ! Qui esas ta sovaja bestii 
qui ululas ! 

DUESMA SOLDATO : La Judi. Li esas sempre tale. Li disputas pri 
lia religio. 

UNESMA SOLDATO : Pro quo li disputas pri lia religio ? 

DUESMA SOLDATO : Me ne savas. Li sempre disputas. La Farizei, 
exemple, dicas, ke anjeli existas, e la Sadukei deklaras, ke anjeli ne 
existas. 

UNESMA SOLDATO : Me opinionas, ke esas ridinda disputar pri 
tala koz;i. 

LA YUNA SlRIANO: Quante bela esas la Princino Salome 
canokte ! 

LA PAJO DI HERODIAS : Vu sempre regardas el. Vu tro multe 
regardas el. Es danjeroz;a regardar homi talmaniere. Ulo terorinda 
forsan eventus. 

LA YUNA SlRIANO : E1 esas tre bela canokte. 

UNESMA SOLDATO : La Tetrarko havas trista mieno. 

DUESMA SOLDATO : Yes, lu havas trista mieno. 

UNESMA SOLDATO : Lu regardas ulo. 



DUESMA SOLDATO : Lu regardas ulu. 

UNESMA SOLDATO : Quan lu regardas ? 

DUESMA SOLDATO : Me ne povas dicernar. 

LA YUNA SlRIANO : Quante pala esas la Princino ! Me nultempe 
vidis ke el esis tante pala. E 1 similesas l’ombro di blanka ro?o en 
spegulo arjenta. 

LA PAJO DI HERODIAS : Vu mustas ne regardar el. Vu tro multe 
regardas el. 

UNESMA SOLDATO : Herodias plenigis la kupo dil Tetrarko. 

LA KAPODOCIANO : Ka ta esas la Rejino Herodias, el qua portas 
nigra mitro sutita per perli, e di qua la hararo esas pudribta per 
blua pudro ? 

UNESMA SOLDATO: Yes, ta esas Herodias, la spo?ino dil 
Tetrarko. 

DUESMA SOLDATO : La Tetrarko tre multe pri?as vino. Lu havas 
vino de tri sorti. Uno qua adportesas del insulo di Samotraco ed 
esas purpura, quale la mantelo di Caesar. 

LA KAPADOCIANO : Me nultempe vidis Caesar. 

DUESMA SOLDATO : Altro qua venas de urbeto nomita Ciprus, 
ed esas flava quale oro. 

LA KAPADOCIANO : Me amas oro. 

DUESMA SOLDATO : E la triesmo esas vino de Sicilia. Ta vino 
esas reda quale sango. 

LA NuBIANO : La dei di mea lando multe pri?as sango. Dufoye 
yarale ni sakrifikas yunuli ed yunini a li ; kinadek yunuli e cent 
yunini. Ma semblas, ke ni nultempe donas a li sato, pro ke li esas tre 
severa a ni. 

LA KAPADOCIANO : En mea lando, ne plus esas dei. La Romani 
ekpulsis li. Esas uli qui dicas, ke li celas su en la monti, ma me ne 
kredas lo. Dum tri nokti me serchis li omnube. Me ne trovis li. E 
fine me advokis li per lia nomi, e li ne venis. Me opinionas, ke li esas 
mortinta. 

UNESMA SOLDATO : La Judi adoras Deo nevidebla. 

LA KAPODOCIANO : Me ne povas komprenar to. 

UNESMA SOLDATO : Fakte, li kredas nur ye koz;i nevidebla. 

LA VOCO DIIOKANAAN : Pos me, on plu povoz;a kam me venos. 
Me ne esas digna desligar la laco di lua shui. Kande lu venas, la loki 
solitara esos joyoz;a. Oli florifos quale la lilio. L’okuli dil blindi vidos 
la dio, e l’oreli dil surdi esos apertita. La novnaskinto poz;os sua 
manuo sur la kaverno dil drako, lu duktos la leoni per lia nomi. 

DUESMA SOLDATO : Tacigez lu. Lu sempre dicas ridindaji. 

UNESMA SOLDATO : No, no. Lu esas santulo. Lu anke esas tre 
dolca. Omnadie, kande me portas a lu manjaji, lu dankas me. 

LA KAPADOCIANO : Qua lu esas ? 

UNESMA SOLDATO : Profeto. 

LA KAPADOCIANO : Quale lu nomesas ? 

UNESMA SOLDATO : Iokanaan. 

LA KAPADOCIANO : Deube lu venas ? 

UNESMA SOLDATO : Del dez;erto, ube lu manjis lokusti e melo 
sovaja. Lu vestiz;esis per la hari dil kamelo, e cirkum lua lumbo lu 
portis zono ledra. Lu esis tre terorinda regardesar. Granda turbo 
sequis lu. Lu mem havis dicipuli. 

LA KAPADOCIANO : Pri quo lu parolas ? 

UNESMA SOLDATO: Ni nultempe savas. Ulfoye lu dicas 
terorindaji; ma esas neposibla komprenar to quon lu dicas. 

LA KAPADOCIANO : Kad on povas lun vidar ? 

UNESMA SOLDATO : No. La Tetrarko interdiktas to. 

LA YUNA SlRIANO : La Princino celas sua vizajo dop sua 
ventizilo ! Elua blanka manueti fluktuas quale kolumbi qui flugas a 
lia kolumbeyi. Oli similesas papilioni. Oli precize similesas blanka 
papiloni. 

LA PAJO DI HERODLAS : Quo esas to por vu ? Pro quo vu 
regardas el ? Vu mustas ne regardar el.... Ulo terorinda eventus. 

LA KAPADOCIANO ( indikas la dsterno) : Quante stranja 
karcero ! 

DUESMA SOLDATO : Ol esas olda cisterno. 

LA KAPADOCIANO : Olda cisterno ! Ol certe esas tre nesana. 

DUESMA SOLDATO : Ho, no ! Exemple, la fratulo dil Tetrarko, 
lua seniora fratulo, l’unesma spoz;o di Herodias la Rejino, ibe esis 
enkarcerigita dum dekedu yari. To ne mortigis lu. Pos dekedu yari, 
on mustis strangular lu. 

LA KAPADOCIANO : Ka strangular ? Qua audacis facar to ? 

DUESMA SOLDATO ( indikas la Mortigisto, grandega negrulo) : 
Ta viro ibe, Naaman. 

LA KAPADOCIANO : Ka lu ne timis ? 

DUESMA SOLDATO : Ho, no ! La Tetrarko sendis la ringo a lu. 

LA KAPADOCIANO : Qua ringo ? 

DUESMA SOLDATO : La morto-ringo. Do lu ne timis. 

LA KAPADOCIANO : Ma esas ago terorinda, strangular rejo. 

UNESMA SOLDATO : Pro quo ? Reji havas nur un kolo, quale 
altri. 

LA KAPADOCIANO : Me opinionas, ke ol es terorinda. 

LA YUNA SlRIANO : La Princino staceskas ! E1 foriras la tablo ! 
E1 aspektas perturbite. Ha, el venas adhike. Yes, el venas vers ni. 
Quante pala el esas ! Me nultempe vidis el esar tante pala. 

LA PAJO DI HERODIAS : Ne regardez; el. Me pregas vu, ne 
regardez el. 

LA YUNA SlRIANO : E1 similesas kolumbo qua vagas.... E1 
similesas narciso qua tremas en la vento.... E1 similesas floro arjenta. 

Eniras SALOME. 

SALOME : Me ne restos. Me ne povas restar. Pro quo la Tetrarko 
sempre regardas me per sua talp-okuli sub sua palpebri tremanta ? 
Esas stranja, ke la spo?o di mea matro tale regardas me. Me ne savas 
to quon ol signifikas. Advere, me ya savas. 

LA YUNA SlRIANO : Ka vu jus livis la festino, Princino ? 

SALOME: Quante dolca esas la aero hike ! Hike me povas 
respirar ! Interne esas Judi de Ierusalemo qua pecigitas l’una l’altra 

pro lia fola ceremonii, e barbari qui drinkas e drinkas, ed ekvarsas lia 
vino adsur la pavimento, e Greki de Smirna havante okuli farbi?ita e 
vangi farbi2;ita, e frizdokli en volvaji tordita, ed Egiptiani tacema e 
subtila, havante longa ungli ek jado e rufa manteli, e Romani 
brutala e grosiera, havante jargono kruda. Ha ! me tre abominas la 
Romani ! Li esas kruda e vulgaracha, e li afektacas kom siniori 
nobela. 

LA YUNA SlRIANO : Ka vu dezjras sideskar, Princino ? 

LA PAJO DI HERODLAS : Pro quo vu parolas ad el ? Pro quo vu 
regardas el ? Ho ! ulo terorinda eventos. 

SALOME : Esas bona vidar la luno. E1 similesas moneto-peceto, on 
supoz;us, ke el esas floreto arjenta. La luno esas kolda e chasta. Me 
esas certa, ke el esas virgino, el havas la beleso di virgino. Yes, el 
esas virgino. E1 nultempe polutis su. E1 nultempe cedis su a viri, 
quale l’altra deini. 

LA VOCO DIIOKANAAN : La Sinioro venas. La Homfilio venas. 
La centauri celis su en la riveri, e la sireni livis la riveri, e jacas sub la 
folii dil foresto. 

SALOME : Qua klamas ? 

DUESMA SOLDATO : La profeto, Princino. 

SALOME : Ha, la profeto ! Ka ta quan la Tetrarko timas ? 

DUESMA SOLDATO : Ni savas nulo pri lo, Princino. Esis la 
profeto Iokanaan qua klamas. 

LA YUNA SlRIANO : Ka vu deziras, ke me imperez; li adportar 
vua portodito, Princino ? La nokto esas bela en la gardeno. 

SALOME : II dicas terorindaji pri mea matro, ka ne ! 

DUESMA SOLDATO : Me nultempe komprenas to quon lu dicas, 
Princino. 

SALOME : Yes, il dicas terorindaji pri el. 

Eniras SKLAVO. 

LA SKLAVO : Princino, la Tetrarko de?iras, ke vu retrovenez; a la 
festino. 

SALOME : Me ne retroiros. 

LA YUNA SlRIANO : Pardonez; me, Princino, ma se vu ne 
retroirus, ula malajo eventus. 

SALOME : Ta profeto ... kad il esas oldulo ? 

UNESMA SOLDATO : No, Princino, lu esas yunulo. 

DUESMA SOLDATO : On ne povas esar certa. Esas uli qui dicas, 
ke lu esas Elias. 

SALOME : Qua esas Elias ? 

DUESMA SOLDATO : Profeto tre anciena di ca lando, Princino. 

LA SKLAVO : Qua respondon me darfas donar al Tetrarko de la 
Princino ? 

LA VOCO DIIOKANAAN : Ne joyez;, lando di Palestina, pro ke la 
bastono di ta qua frapis vu esas ruptita. Nam del spermo dil 
serpento ekvenos bazilisko, e to quo naskos de ol devoros l’uceli. 

SALOME : Quante stranja voco ! Me dez;iras kunparolar il. 

UNESMA SOLDATO : Me regretas, ke lo esas neposibla, Princino. 
La Tetrarko volas, ke nulu kunparolez lu. Lu mem interdiktas la 
chefsacerdoto kunparolar lu. 

SALOME : Me dez;iras kunparolar il. 

UNESMA SOLDATO : Esas neposibla, Princino. 

SALOME : Me volas kunparolar il. 

LA YUNA SlRIANO : Ka ne esus plu bona retroirar a la festino ? 

SALOME : Ekduktez ta profeto. 

Ekiras la SKLAVO. 

UNESMA SOLDATO : Ni ne audacas, Princino. 

SALOME ( proximeskas al cisCerno e regardas adinfre) : Quante 
nigra esas infre ! Esas certe terorinda esar en foso tante nigra ! Ol 
similesas tombo.... (A la SOLDATl) Ka vi ne audis me ? Ekduktez; la 
profeto. Me dez;iras vidar il. 

DUESMA SOLDATO : Princino, me pregas, ne demandez; lo de ni. 

SALOME : Vi igas me vartar ! 

UNESMA SOLDATO : Princino, nia vivi apartenas a vu, ma ni ne 
povas facar to quon vu demandas. E ya, ne de ni vu devas demandar 
lo. 

SALOME (regardas la YUNA SlRIANO) : Ha ! 

LA PAJO DI HERODIAS : Ho ! qua eventos ? Me esas certa, ke ula 
malajo eventos. 

SALOME (iras a la YUNA SlRIANO) : Vu facos lo por me, ka ne, 
Narabot ? Vu ya facos lo por me. Me esis sempre afabla a vu. Vu 
facos lo por me. Me nur deziras regardar ta stranja profeto. Homi 
tante multe parolas pri il. Me ofte audis la Tetrarko parolar pri il. 
Me opinionas, ke la Tetrarko timas il. Ka vu, mem vu, anke timas il, 
Narabot ? 

LA YUNA SlRIANO : Me ne timas lu, Princino ; me timas nula 
homo. Ma la Tetrarko formale interdiktas, ke irgu levez; la kovrilo 
di ca puteo. 

SALOME : Vu facos lo por me, Narabot, e morge, kande en mea 
portodito me pasos tra la pordego dil idobvendisti, me faligos floreto 
por vu, verda floreto. 

LA YUNA SlRIANO : Princino, me ne povas, ne povas. 

SALOME ( ridetas ) : Vu facos lo por me, Narabot. Vu savas, ke vu 
facos lo por me. E morge, kande en mea portodito me preterpasos la 
ponto dil idobkompranti, me regardos vu tra la veli muslina, me 
regardos vu, Narabot, forsan me ridetos a vu. Regardez me, 
Narabot, regardez; me. Ha ! vu savas, ke vu facos to quon me 
deziras de vu. Vu bone savas.... Me savas, ke vu facos lo. 

LA YUNA SlRIANO (gestas a la triesma soldato) : Lasez; la profeto 
ekvenar.... La Princino Salome dezjras vidar lu. 

SALOME : Ha ! 

LA PAJO DI HERODLAS : Ho ! Quante stranje aspektas la luno. 
On supozus, ke ol es la manuo di mortintino qua esforcas kovrar su 
per sepultoTuko. 

LA YUNA SlRIANO : E1 aspektas stranje ! E1 similesas princineto 
qua havas okuli ek sucino. Tra la nubo muslina el ridetas quale 
princineto. 

La profeto venas ek la cisterno. SALOME regardas lu 
e lente retropazas. 

IOKANAAN : Ube ilta esas, di qua la taso de abominaji nun esas 
plena ? Ube ilta esas, qua en robo ek arjento uldie mortos avan la 
tota populo ? Demandez; il ekvenar, por ke il audez; la voco di ta qua 
kriabis en la loki dez;erta ed en la domi di reji. 

SALOME : Pri qua lu parolas ? 

LA YUNA SlRIANO : On nultempe savas, Princino. 

IOKANAAN : Ube esas elta qua vidinte l’imaji di viri piktita sur la 
muri, l’imaji dil Khaldeani piktita per farbi, donis su a la dez;irego di 
sua okuli, e sendis ambasadisti aden Khaldea ? 

SALOME : II parolas pri mea matro. 

LA YUNA SlRIANO : Ho no, Princino. 

SALOME : Yes, il parolas pri mea matro. 

IOKANAAN : Ube esas elta qua donis su a la Kapitani di Asiria, 
qui havas baldrii sur ilia lumbi, e tiari de diversa kolori sur ilia 
kapi ? Ube esas elta qua donis su a la yunuli di Egiptia, qui vestizas 
su per teli delikata e purpura, di qui la shildi esas ek oro, di qui la 
helmi esas ek arjento, di qui la korpi esas fortega ? Imperez, ke el 
levez su de la lito di sua abominaji, de la lito di sua incesto, por ke el 
audez la vorti di ta qua preparas la voyo dil Sinioro, por ke el 
repentez sua krimini. Tamen el nultempe repentos, ma restos loyala 
a sua krimini ; imperez, ke el venez, nam la fanilo dil Sinioro esas en 
Ilua manuo. 

SALOME : Ma il esas terorinda, il esas terorinda ! 

LA YUNA SlRIANO : Ne restez hike, Princino, me pregas. 

SALOME : Esas precipue ilua okuli qui esas terorinda. Oli similesas 
nigra trui brulita da torchi aden tapeto Tiriana. Oli similesas la 



nigra kaverni ube habitas la draki. Oli similesas la nigra kaverni di 
Egiptia en qui la draki lojas su. Oli similesas nigra lagi trublita da 
luni fantastika.... Ka vu opinionas, ke il itere parolos ? 

LA YUNA SlRIANO : Ne reste? hike, Princino. Me pregas, ne 
restez; hike. 

SALOME : Quante magra il esas ! II similesas dina statuo ivora. II 
similesas imajo arjenta. Me esas certa, ke il esas tam chasta kam la 
luno. II similesas lun-radio, similesas shafto arjenta. Ilua karno esas 
certe koldeta quale ivoro. Me volas vidar il plu proxime. 

LA YUNA SlRIANO : No, no, Princino. 

SALOME : Me mustas vidar il plu proxime. 

LA YUNA SlRIANO : Princino ! Princino ! 

IOKANAAN : Qua esas ca homino qua regardas me ? Me ne lasos 
el regardar me. Pro quo el regardas me per sua ora okuli, sub sua 
palpebri orizita ? Me ne konocas el. Me ne volas konocar el. 
Imperez; el forirar. Ne ad el me volas parolar. 

SALOME : Me esas Salome, filiino di Herodias, Princino di Iudea. 

IOKANAAN : Forirez; ! Filiino di Babilonia ! Ne venez apud la 
selektito dil Sinioro. Vua matro plenigis la tero per la vino di elua 
krimini, e la krio di elua peki venas adsupre a l’oreli di Deo. 

SALOME : Parolez; itere, Iokanaan. Vua voco esas vino a me. 

LA YUNA SlRIANO : Princino ! Princino ! Princino ! 

SALOME : Parolez; itere ! Parolez; itere, Iokanaan, e dicez to quon 
me mustas facar. 

IOKANAAN : Filiino di Sodom, ne venez apud me ! Ma kovrez; 
vua viz;ajo per velo, e dissemez; cindri adsur vua kapo, ed irez a la 
dez;erto e serche? la Homfiliulo. 

SALOME : Qua lu esas, la Homfiliulo ? Ka lu esas tam bela kam 
vu,Iokanaan ? 

IOKANAAN : Irez; dop me ! Me audas en la palaco la batado dil ali 
dil anjelo di morto. 

LA YUNA SlRIANO : Princino, me pregas vu, ire? adinterne. 


15 



IOKANAAN : Anjelo dil Sinioro Deo, qua vu facas hike per vua 
glavo ? Quan vu serchas en ica palaco sordida ? La dio di ta qua 
mortos en robo arjenta ne ja venas. 

SALOME : Iokanaan ! 

IOKANAAN : Qua parolas ? 

SALOME : Iokanaan, me amoras vua korpo ! Vua korpo esas 
blanka quale la lilii di prato quan la falchanto nultempe falchis. Vua 
korpo esas blanka quale la nivi qui jacas sur la monti, quale la nivi 
qui jacas sur la monti di Iudea, e venas adinfre aden la vali. La ro?i 
en la gardeno dil Rejino di Arabia ne esas tam blanka kam vua 
korpo. Nek la roz;i en la gardeno dil Rejino di Arabia, nek la pedi dil 
auroro kande oli tushas la folii, nek la mami di la luno kande el jacas 
sur la sino dil maro.... Esas nulo en la mondo tam blanka kam vua 
korpo. Lase? me tushar vua korpo. 

IOKANAAN : Forire? ! Filiino di Babilonia ! Per homino venis 
maligneso aden la mondo. Ne parolez; a me. Me ne askoltas vu. Me 
askoltas nur la voco dil Sinioro Deo. 

SALOME : Vua korpo esas abomininda. Ol esas quale la korpo di 
lepriko. Ol esas quale muro gipsizita en qua viperi reptis ; quale 
muro gipsizita ube skorpioni nestifas. Ol esas quale tombo blankigita 
plena de kozi nauzeiganta. Ol esas hororinda, vua korpo esas 
hororinda. Esas vua hararo quan me amoras, Iokanaan. Vua hararo 
esas quale grapi de vitberi, quale la grapi de nigra vitberi qui pendas 
de la vitarbori di Edom en la lando di Edomidi. Vua hararo esas 
quale la cedri di Lebanon, quale la granda cedri di Lebanon qui 
donas olia ombri a la leoni ed a la furtanti qui deziras celar su dum 
dio. La longa nokti nigra, kande la luno celas sua vizajo, kande la 
steli timas, ne esas tante nigra. La silenco qua lojas en la foresto ne 
esas tante nigra. Esas nulo en la mondo tam nigra kam vua 
hararo.... Lasez me tushar vua hararo. 

IOKANAAN : Forirez, filiino di Sodom ! Ne tushez me. Ne 
profanacez la templo dil Sinioro Deo. 

SALOME : Vua hararo esas hororinda. Ol kovresas per fango e 
polvo. Ol similesas krono ek dorni quan on po?is adsur vua fronto. 
Ol similesas nodo ek nigra serpenti tordanta su cirkum vua kolo. 
Me ne amoras vua hararo.... Esas vua boko quan me de?iras, 
Iokanaan. Vua boko similesas rimeno skarlata sur turmo ivora. Ol 
similesas grenado tranchita per kultelo ivora. La frenadodlori qui 
florifas en la gardeno di Tir, e qui esas plu reda kam roz;i, ne esas 
tante reda. La reda soni di trumpeti, qui anuncas la veno di reji, e 
timigas l’enemiki, ne esas tante reda. Vua boko esas plu reda kam la 
pedi di ti qui fulas la vino en la vitberpresilo. Vua boko esas plu 
reda kam la pedi dil kolumbi qui frequentas la templi e qui nutresas 
da la sacerdoti. Ol esas plu reda kam la pedi di ta qua venas de 
foresto ube lu mortigis leono, e vidis tigri orizjta. Vua boko 
similesas brancho di koralio quan peskeri trovis en la krepuskulo dil 
maro, la koralio quan on retenas por reji...! Ol esas quale la cinabro 
quan la Moabidi trovas en la mineyi di Moab, la cinabro quan la 
reji prenas de oli. Ol similesas l’arko dil Rejulo dil Persiani, olqua 
esas farbizita per cinabro, ed olqua esas pintizita per koralio. Esas en 
la mondo nulo tam reda kam vua boko.... Lasez me kisar vua boko. 

IOKANAAN : Nultempe, filiino di Babilonia ! Filiino di Sodom ! 
Nultempe. 

SALOME : Me kisos vua boko, Iokanaan. Me ya kisos vua boko. 

LA YUNA SlRIANO : Princino, Princino, vu qua similesas gardeno 
de miro, vu qua esas la kolumbo de omna kolumbi, ne regardez ca 
homo, ne regardez lu ! Ne parolez tala vorti a lu. Me ne povas 
tolerar oli.... Princino, Princino, ne parolez ta vorti. 

SALOME : Me ya kisos vua boko, Iokanaan. 

La Yuna SirianO : Ha ! 

Lu suocidas e falas inter SALOME e IOKANAAN. 

LA PAJO DI HERODIAS : La yuna Siriano suocidis ! La yuna 
kapitano mortigis su ! Lu mortigis su, ta qua esis mea amiko ! Me 

donacis a lu buxeto de parfumi ed orelringi facita ek arjento, e nun 
lu suocidis ! Ha, ka lu ne predicis, ke ula malajo eventos ? Me anke 
predicis lo, e lo eventis. Nu, me savis, ke la luno serchis mortinto, 
ma me ne savis, ke esis ta quan el serchis. Ha ! pro quo me ne celis 
lu de la luno ? Se me celabis lu en kaverno, el ne vidabis lu. 

UNESMA SOLDATO : Princino, la yuna kapitano jus suocidis. 

SALOME : Lase? me kisar vua boko, Iokanaan. 

IOKANAAN : Ka vu ne timas, filiino di Herodias ? Ka me ne dicis, 
ke me audis la batado dil ali dil anjelo di morto en la palaco, e ka lu 
ne venis, l’anjelo di morto ? 

SALOME : Lasez; me kisar vua boko. 

IOKANAAN : Filiino di adultero, esas nur unu qua povas salvar 
vu, esas Lu pri qua me parolis. Serchez; Lu. Lu esas en batelo sur la 
maro di Galilea, e Lu parolas kun Lua dicipuli. Genupozez ye la 
marbordo, e vokez Lu per Lua nomo. Kande Lu venas a vu (ed a ti 
omna qui vokas Lu, Lu venas), reverencez ye Lua pedi e demandez 
de Lu la remiso di vua peki. 

SALOME : Lasez me kisar vua boko. 

IOKANAAN : Esez maledikata ! Filiino di matro incestanta, esez 
maledikata ! 

SALOME : Me ya kisos vua boko, Iokanaan. 

IOKANAAN : Me ne deziras regardar vu. Me ne volas regardar 
vu, vu esas maledikita, Salome, vu esas maledikita. 

Lu iras adinfre aden la cisterno. 

SALOME : Me kisos vua boko, Iokanaan. Me ya kisos vua boko. 

UNESMA SOLDATO : Ni devas forportar la kadavro ad altra loko. 
La Tetrarko ne prizas vidar korpi mortinta, ecepte ta korpi di ti qui 
lu ipse mortigis. 

LA PAJO DI HERODIAS : Lu esis mea frato, e plu intima kam 
frato. Me donacis a lu buxeto de parfumi, e ringo ek agato quan lu 
sempre portis sur sua manuo. Vesperale ni kustumis promenar 

alonge la rivero, inter la mandelieri, e lu parolis a me pri la ko?i di 
sua lando. Lu sempre parolis tre nelaute. La sono di lua voco 
similesis la sono di fluto, di flutisto. Anke lu prizis regardar su en la 
rivero. Me kustumis reprochar lu pri lo. 

DUESMA SOLDATO : Vu es justa ; ni devas celar la kadavro. La 
Tetrarko mustas ne vidar ol. 

UNESMA SOLDATO : La Tetrarko ne venos adhike. Lu nultempe 
venas al teraso. Lu tro multe timas la profeto. 

Eniras HERODES, HERODIAS, e la tota KORTO. 

HERODES : Ube esas Salome ? Ube esas la Princino ? Pro quo el 
ne rivenis al festino, quale me imperis ? Ha ! Yen el ! 

HERODIAS : Vu mustas ne regardar el ! Vu sempre regardas el ! 

HERODES :La luno havas stranj aspekto canokte. Kad el ne havas 
stranj aspekto ? E1 similesas dementino, dementino qua serchas 
amoranti omnube. E1 anke esas nuda. E1 esas tote nuda. La nubi 
esforcas vesthar elua nudeso, ma el ne permisas oli. E1 montras su 
nude en la cielo. E1 shancelas tra la nubi quale ebriino.... Me esas 
certa, ke el serchas amoranti. Kad el ne shancelas quale ebriino ? E1 
similesas dementino, ka ne ? 

HERODIAS: No ; la luno similesas la luno, nur to. Ni irez 
adinterne.... Vu havas nulo por facar hike. 

HERODES : Me restos hike ! Maneseh, ibe poz;ez; tapisi. Acendez 
torchi, ekportez la tabli ivora, e la tabli jaspa. La aero hike esas 
delicoza. Me drinkos plusa vino kun mea gasti. Ni devas donar 
omna honori al ambasadisti di Caesar. 

HERODIAS : Ne pro li vu restas. 

HERODES : Yes ; la aero esas delicoza. Venez, Herodias, nia gasti 
vartas ni. Ha ! me glitis ! Me glitis en sango ! To esas mal auguro. 
To esas tre mal auguro. Pro quo esas hike sango...? E ca kadavro, 
pro quo esas hike kadavro ? Ka vi opinionas, ke me similesas la 

Rejulo di Egiptia, qua ofras nula festino a sua gasti sen kadavro ? Di 
qua ol esas ? Me ne regardos ol. 

UNESMA SOLDATO : Ol esas nia kapitano, sinioro. Lu esas la 
yuna Siriano quan vu igis esar kapitano nur tri dii ante nun. 

HERODES : Me ne imperis, ke lu esez; mortigita. 

DUESMA SOLDATO : Lu suocidis, sinioro. 

HERODES : Pro quo ? Me igis lu kapitano. 

DUESMA SOLDATO : Ni ne savas, sinioro. Ma lu suocidis. 

HERODES : To semblas stranja a me. Me supotis, ke esas nur la 
filozofi Romana qui suocidas. Ka ne esas vera, Tigellinus, ke la 
filotofi che Roma suocidas ? 

TlGELLINUS : Esas uli qui suocidas, sinioro. Li esas Stoiki. La 
Stoiki esas homi grosiera. Li esas homi ridinda. Me ipsa konsideras li 
kom perfekte ridinda. 

HERODES : Me anke. Suocidar esas ridinda. 

TlGELLINUS: Omni en Roma mokas li. L’Imperiestro skribis 
satiro kontre li. Ol recitesas omnube. 

HERODES : Ha ! ka lu skribis satiro kontre li ? Caesar esas bonega. 
Lu povas facar omno.... Esas stranja, ke la yuna Siriano suocidis. 
Me regretas, ke lu suocidis. Me tre regretas, nam lun esis bela 
regardar. Lu esis mem tre bela. Lu havis okuli tre langoroza. Me 
memoras, ke lu langoroz;e regardis Salome. Advere, me pensis, ke lu 
tro multe regardis el. 

HERODIAS : Esas altri qui tro multe regardas el. 

HERODES : Lua patro esis rejo. Me jetis lu ek lua rejlando. E vu 
sklavigis lua matro, qua esis rejo, Herodias. Do lu esis hike kom mea 
gasto, tale dicita, e pro to me igis lu esar mea kapitano. Me regretas, 
ke lu esas mortinta. Ho ! Pro quo vi livis la kadavro hike ? Me ne 
regardez; ol—forigez ol. (Li forportas la kadavro.) Esas kolda hike. 
Vento suflas. Ka vento ne suflas ? 

HERODIAS : No, esas nula vento. 

HERODES : Me dicas, ke ya vento suflas.... E me audas en la aero 
ulo simila a la batado di ali, simila a la batado di vasta ali. Ka vu ne 
audas ol ? 

HERODIAS : Me audas nulo. 

HERODES : Me ne plus audas ol. Ma me audis ol. Esis la suflo dil 
vento, sendubite. Ol forpasis. Ma no, me itere audas ol. Ka vu ne 
audas ol ? Ol exakte similesas la batado di ali. 

HERODIAS: Me dicas, esas nulo. Vu esas malada. Ni ire? 
adinterne. 

HERODES : Me ne esas malada. Esas vua filiino qua esas malada. 
E1 havas la mieno di homo malada. Nultempe me vidas el esar tante 
pala. 

HERODIAS : Me dicis, ne regardez; el. 

HERODES : Varse? vino por me. ( Vmo adportesas.) Salome, 
venez;, drinkez; poka vino kun me. Me havas hike vino ecelanta. 
Caesar ipsa sendis ol a me. Imersez; vua reda labieti, por ke me 
drenez la kupo. 

SALOME : Me ne durstas, Tetrarko. 

HERODES : Ka vu audas, quale el respondas, ca tua filiino ? 

HERODIAS : E1 agas juste. Pro quo vu sempre regardas el ? 

HERODES : Portez; a me matura frukti. ( Frukti adportesas.) 
Salome, venez e manjez frukto kun me. Me amas vidar la marko di 
vua denteti en frukto. Mordez; nur poke ca frukto, e me pose manjos 
la restajo. 

SALOME : Me ne hungras, Tetrarko. 

HERODES (a HERODIAS) : Vu vidas, quale vu edukis ca tua 
filiino. 

HERODIAS : Mea filiino e me venas ek raso rejal. Pri vu, vua 
patro esis kamelisto ! Lu esis anke raptanto ! 

HERODES : Vu mentias ! 

HERODIAS : Vu bone savas, ke lo es vera. 

HERODES : Salome, venez e sideskez apud me. Me donos a vu la 
trono di vua matro. 

SALOME : Me ne fatigesas, Tetrarko. 

HERODIAS : Vu vidas to quon el opinionas pri vu. 

HERODES : Adportez;— quon me deziras ? Me oblivias. Ha ! ha ! 
Me rimemoras. 

LA VOCO DI IOKANAAN : Yen ! la tempo venas ! To quon me 
predicis eventas, dicas la Sinioro Deo. Yen ! la dio pri qua me 
parolis. 

HERODIAS : Imperez lu tacar. Me ne askoltez lua voco. Ca viro 
sempre vomas insulti kontre me. 

HERODES : Lu dicis nulo kontre vu. Omnakaz;e, lu esas tre granda 
profeto. 

HERODIAS : Me ne kredas ye profeti. Kad homo povas savar to 
quo eventos ? Nulu savas to. Pluse, lu sempre insultas me. Ma me 
opinionas, ke vu timas lu.... Me bone savas, ke vu timas lu. 

HERODES : Me ne timas lu. Me timas nulu. 

HERODIAS : Me dicas, ke vu timas lu. Se vu ne timus lu, pro quo 
vu ne donus lu a la Judi, qui dum ica sis monati pasinta klamis por 
lu? 

JUDO : Advere, sinioro, esus plu bona transdonar lu aden nia 
manui. 

HERODES : Sato pri to. Me ja respondis a vi. Me ne transdonos lu 
aden via manui. Lu esas santulo. Lu esas homo qua vidis Deo. 

JUDO : Neposible. Esas nulu qua vidis Deo depos la profeto Elias. 
Lu esis la lasta homo qua vidis Deo. Catempe Deo ne montras su. 
Lu celas su. Konseque, granda malaji venas a nia lando. 

ALTRA JUDO : Vere, nulu savas se Elias la profeto ya vidis Deo. 
Posible ol esis nur l’ombro di Deo quan lu vidis. 

TRIESMA JUDO : Deo esas nultempe celita. Lu montras su en 
omna tempi ed omna koz;i. Deo esas en to quo esas mala, quale Lu 
esas en to quo esas bona. 

QUARESMA JUDO : On mustas ne dicar lo. Lo esas doktrino tre 
danjeroz;a. Lo esas doktrino qua venas del skoli che Alexandria, ube 



homi docas la filozofio dil Greki. E la Greki esas pagani. Li ne mem 
esas cirkoncidta. 

KlNESMA JUDO : Nulu povas dicar, quale Deo agas. Lua moyeni 
esas tre misterioz;a. Lorsan ta kod quin ni nomas maligna esas bona, 
e ta koz;i quin ni nomas bona esas maligna. Esas nula savo pri irgo. 
Ni mustas submisar ni ad omno, nam Deo esas tre forta. Lu ruptas a 
peci le forta ed anke le febla, nam Lu ne egardas irgu. 

UNESMA JUDO : Vu parolas vere. Deo esas terorinda. Lu ruptas e 
le forta e le febla quale on pistas frumento en bolo. Ma ca homo 
nultempe vidis Deo. Nulu vidis Deo depos la profeto Elias. 

HERODIAS : Tacigez; li. Li fatigas me. 

HERODES : Ma me audis on dicar, ke Iokanaan ipsa esas Elias. 

LA JUDO : Neposible. Esas plu kam triacent yari depos da tempo 
dil profeto Elias. 

HERODES : Esas uli qui dicas, ke ca homo esas la profeto Elias. 

NAZARETANO : Me esas certa, ke lu esas la profeto Elias. 

LA VOCO DI IOKANAAN : Do venas la dio, la dio dil Sinioro, e 
me audas sur la monti la pedi di Lu qua esos la Salvanto dil mondo. 

HERODES : Quon to signifikas ? La Salvanto dil mondo. 

TlGELLINUS : Ol esas titulo uzata da Caesar. 

HERODES : Ma Caesar ne venas aden Iudea. Nur hiere me recevis 
letri de Roma. Oli kontenis nulo pri ca afero. E vu, Tigellinus, qua 
esis che Roma dum la vintro, vu audis nulo pri ca afero, ka ne ? 

TlGELLINUS : Sinioro, me audis nulo pri ca afero. Me explikis la 
titulo. Ol esas un de la tituli di Caesar. 

HERODES : Ma Caesar ne povas venar. Lu esas tro gotoz;a. On 
dicas, ke lua pedi similesas la pedi di elefanto. Anke esas staUaferi. 
Ta qua livas Roma, perdas Roma. Lu ne venos. Ma Caesar esas 
sinioro, lu venus se lu dez;irus. Tamen, me opinionas, ke lu ne venos. 

UNESMA NAZARETANO : Ne esis pri Caesar ke la profeto 
parolis ta vorti, sinioro. 

HERODES : Ka ne pri Caesar ? 

UNESMA NAZARETANO : No, sinioro. 



HERODES : Do pri qua lu parolis ? 

UNESMA NAZARETANO : Pri Mesio qua venas. 

JUDO : Mesio ne venas. 

UNESMA NAZARETANO : Lu venas, ed omnube Lu facas mirakli. 

HERODIAS : Ho ! ho ! mirakli ! Me ne kredas ye mirakli. Me 
vidis tro multa mirakli. (A1 Pajo ) Mea ventiz;ilo ! 

UNESMA NAZARETANO : Ca homo facas vera mirakli. Tale dum 
mariajo'ceremonio en urbeto en Galilea, urbeto kelke importanta, 
Lu chanjis aquo a vino. Ula homi asistinte naracis pri ol a me. Anke 
Lu risanigis du lepriki qui sidis avan la Pordego di Kafarnaum nur 
per tushar li. 

DUESMA NAZARETANO : No, esis blinduli quin lu risanigis che 
Kafarnaum. 

UNESMA NAZARETANO: No, li esis lepriki. Ma Lu anke 
risanigis blinduli, ed on vidis, ke Lu sur monto parolis kun anjeli. 

SADUKEO : Anjeli ne existas. 

FARIZEO : Anjeli existas, ma me ne kredas, ke ca Homo parolis 
kun li. 

UNESMA NAZARETANO : Lu videsis da granda amaso de homi 
parolante kun anjeli. 

SADUKEO : Ne kun anjeli. 

HERODIAS : Ca homi multe fatigas me ! Li es ridinda ! (A1 Pajo) 
Nu, mea ventizilo ! (La Pajo donas la vendzllo ad el.) Vu aspektas 
quale sonjanto ; vu mustas ne sonjar. Nur homi malada sonjas. (E1 
frapas la Pajo per sua ventizilo.) 

DUESMA NAZARETANO : Esas anke la miraklo dil filiino di 
Iairus. 

UNESMA NAZARETANO : Yes, to esas certa. Nulu povas negar 
ol. 

HERODIAS : Ta homi esas dementa. Li tro longe regardis la luno. 
Imperez; li tacar. 

HERODES : Quo es ta miraklo dil filiino di Iairus ? 



UNESMA NAZARETANO : La filiino di Iairus esis mortinta. Lu 
rivivigis el. 

HERODES : Ka lu rivivigas ? 

UNESMA NAZARETANO : Yes, sinioro. Lu rivivigas. 

HERODES : Me ne de?iras, ke lu facez; lo. Me interdiktas lu facar 
lo. Me permisas nulu rivivigar. Ca Homon on mustas trovar e dicez, 
ke me interdiktas Lu rivivigar la mortinti. Ube nun esas ca Homo ? 

DUESMA NAZARETANO : Lu esas omnube, sinioro, ma esas 
desfacila trovar Lu. 

UNESMA NAZARETANO : On dicas, ke Lu esas nun en Samaria. 

JUDO : On facile vidas, ke ico ne esas Mesio, se Lu esas en 
Samaria. Ne al Samariani la Mesio venos. La Samariani esas 
maledikata. Li portas nula ofraji al Templo. 

DUESMA NAZARETANO : Lu livis Samaria kelka dii ante nun. 
Me supozas, ke nun Lu esas en la vicineyo di Ierusalem. 

UNESMA NAZARETANO : No, Lu ne esas ibe. Me jus venis de 
Ierusalem. Dum du monati li audis nulo pri Lu. 

HERODES : Ne importas ! Ma on trovez Lu, e dicez a Lu, de me, 
ke me ne permisas Lu rivivigar la mortinti ! Chanjar aquo a vino, 
risanigar la lepriki e la blindi.... Lu darfas facar olti se Lu dezirus. 
Me ne parolas kontre olti. Advere, me konsideras risanigar lepriko 
kom bonajo. Ma me ne permisas irgu rivivigar la mortinti. Esus 
terorinda, se la mortinti rivenus. 

LA VOCO DI IOKANAAN: Ha, la debochantino ! La 
prostitucantino ! Ha ! la filiino di Babilonia havanta ora okuli e 
palpebri orizjta ! Tale dicas la Sinioro Deo, Venigez multa homi 
kontre el. La homi prenez stoni e stonagar el.... 

HERODIAS : Imperez lu tacar. 

LA VOCO DI IOKANAAN : La kapitani di milito perforez el per 
lia glavi, li aplastez el sub lia shildi. 

HERODIAS : No, esas infama. 

LA VOCO DI IOKANAAN : Tale me efacez l’omna maligneso del 
tero, ed omna homini saveskez, ke eli ne imitez elua abominaji. 



HERODIAS : Ka vu audas to quon lu dicas kontre me ? 

HERODES : Lu ne parolis vua nomo. 

HERODIAS : Quale to importas ? Vu bone savas, ke esas me quan 
lu desiras insultar. Ka me ne esas vua spo2;ino ? 

HERODES : Advere, Herodias kara e nobla, vu esas mea spo?ino, 
ed antee vu esis la spo?ino di mea fratulo. 

HERODIAS : Esis vu qua arachis me de lua brakii. 

HERODES : Advere, me esis plu forta.... Ma ni ne parolez; pri ta 
afero. Me ne deziras parolar pri to. To esis la kauzo di ta vorti 
terorinda quin la profeto parolis. Forsan pro to, malajo venos. Ni ne 
parolez; pri ta afero. Nobla Herodias, ni ne atencas nia gasti. 
Plenigez; mea kupo, mea bone amata. Plenigez; per vino la granda 
gobleti arjenta, e la grand gobleti vitra. Me drinkos a Caesar. Esas 
Romani hike ; ni mustas drinkar a Caesar. 

OMNI: Caesar ! Caesar ! 

HERODES : Ka vu ne vidas vua filiino, quante pala el esas ? 

HERODIAS : Qua importas a vu, sive el esas pala sive ne ? 

HERODES : Me nultempe vidis el tante pala. 

HERODIAS : Vu ne darfas regardar el. 

LA VOCO DIIOKANAAN : Dum ta dio la suno nigreskos quale la 
sakstofo ek hari, e la luno redeskos quale sango, e la steli di cielo 
falos adsur la tero quale figi matura qui falas del figiero, e la reji dil 
tero timos. 

HERODIAS : Ha ! Ha ! Me dezirus vidar ta dio pri qua lu parolas, 
kande la luno redeskus quale sango, e kande la steli falus adsur la 
tero quale figi matura. Ca profeto parolas quale ebriulo ... ma me 
ne toleras la sono di lua voco. Me odias lua voco. Imperez; lu tacar. 

HERODES : Me ne facos lo. Me ne povas komprenar to quon lu 
dicas, ma ol esas posible auguro. 

HERODIAS : Me ne kredas ye auguri. Lu parolas quale ebriulo. 

HERODES : Lu forsan esas ebria per la vino di Deo. 

HERODIAS : Qua vino esas to, la vino di Deo ? De qua viteyi ol 
rekoltesas ? En qua vitberpresilo on trovas ol ? 

HERODES (de ca tempo lu sempre regardas Salome ) : Tigellinus, 
kande vu esis recente en Roma, ka l’Imperiestro parolis kun vu pri 
ta afero...? 

TlGELLINUS : Pri qua afero, sinioro ? 

HERODES : Pri qua afero ? Ha ! me questionis vu, ka ne ? Me 
obliviis to quon me demandabus de vu. 

HERODIAS : Vu itere regardas mea filiino. Vu ne mustas regardar 
el. Me ja dicis lo. 

HERODES : Vu dicas nulo altra. 

HERODIAS : Me dicas lo itere. 

HERODES : E pri ta restauro dil Templo pri qua li tante multe 
parolas, kad irgo esos facita ? On dicas, ke la velo dil Santuario 
desaparis, ka ne ? 

HERODIAS : Vu ipsa furtis ol. Vu parolas ha?arde. Me ne restos 
hike. Ni irez; adinterne. 

HERODES : Dansez; por me, Salome. 

HERODIAS : Me volas, ke el ne dansez;. 

SALOME : Me ne dezjras dansar, Tetrarko. 

HERODES : Salome, filiino di Herodias, dansez por me. 

HERODIAS : Livez el. 

HERODES : Me imperas, ke vu dansez, Salome. 

SALOME : Me ne dansos, Tetrarko. 

HERODIAS (ridas) : Vu vidas, quale el obedias vu. 

HERODES : Qua importas a me sive el dansus sive ne ? To ne 
importas a me. Canokte me esas felica, me esas tre felica. Me 
nultempe esis tante felica. 

UNESMA SOLDATO : La Tetrarko havas mieno desgaya. Kad lu 
ne havas mieno desgaya ? 

DUESMA SOLDATO : Yes, lu havas mieno desgaya. 

HERODES : Pro quo me ne esez felica ? Caesar, qua esas mastro dil 
mondo, qua esas mastro di omna kozi, bone amas me. II jus sendis 
donacaji maxim precoza a me. Anke il promisis a me, ke il advokos 
ad Roma la Rejulo di Kapadocia, qua esas mea enemiko. Forsan che 

Roma il krucagos lu, nam il esas kapabla facar to omna quon il 
de?iras. Advere, Caesar esas sinioro. Tale vu komprenas, ke me 
darfas esar felica. Ya, me esas felica. Me nultempe esis tante felica. 
Esas nulo en la mondo qua povas nocar mea feliceso. 

LA VOCO DI IOKANAAN : Lu sideskos adsur sua trono. Lu 
vestitesos purpure e skarlate. En lua manuo lu portos ora taso plena 
de sua blasfemuri. E l’anjelo dil Sinioro frapos lu. Lu esos manjita da 
vermi. 

HERODIAS : Vu audas to quon lu dicas pri vu. Lu dicas, ke vu 
esos manjita da vermi. 

HERODES : Lu ne parolas pri me. Lu nultempe parolas kontre me. 
Esas la Rejulo di Kapadocia pri qua lu parolas ; la Rejulo di 
Kapadocia, qua esas mea enemiko. Esas lu qua esos manjita da 
vermi. Ne me. Lu nultempe parolis kontre me, ca profeto, ecepte ke 
me pekis per spo?igar la spodno di mea fratulo. Lu esas forsan justa. 
Nam advere vu esas sterila. 

HERODIAS : Me esas sterila, ka me ? Vu dicas lo, vu qua sempre 
regardas mea filiino, vu qua detiras el dansar por vua plecuro ? Esas 
absurda dicar lo. Me parturis filio. Vu genitis nula filio, no, ne mem 
per un de vua sklavi. Esas vu qua esas sterila, ne me. 

HERODES : Tacez;, muliero ! Me dicas, ke vu esas sterila. Vu 
parturis nula filio per me, e la profeto dicas, ke nia mariajo ne esas 
vera mariajo. Lu dicas, ke ol esas mariajo incestal, mariajo qua 
genitos malaji.... Me timas, ke lu esas justa ; me esas certa, ke lu 
esas justa. Ma nun ne esas bona tempo por parolar pri tal aferi. Me 
volas esar felica cainstante. Advere, me esas felica. Nulo mankas a 
me. 

HERODIAS : Me joyas, ke vu esas tante bonhumora canokte. Vu 
ne tale kustumas. Ma esas tarda. Ni ire? adinterne. Ne obliviez, ke 
ni chasos ye jornesko. Omna honorin on devas ofrar al ambasadisti 
di Caesar, ka ne ? 

DUESMA SOLDATO : Quante desgaya es la mieno dil Tetrarko. 

UNESMA SOLDATO : Yes, lu portas mieno desgaya. 

HERODES : Salome, Salome, danse? por me. Me pregas vu, danse? 
por me. Me esas trista canokte. Yes, me esas pasable trista canokte. 
Kande me venis adhike, me glitis en sango, qua esas malauguro ; e 
me audis, me esas certa ke me audis batado di ali giganta en la aero, 
batado di ali giganta. Me ne povas dicar to quon olti signifikas.... 
Me esas trista canokte. Do danse? por me. Danse? por me, Salome, 
me pregas vu. Se vu dansus por me, vu povus demandar de me to 
quon vu de?irus, e me donus ol a vu, mem til la duimo di mea rejio. 

SALOME ( staceskas) : Ka vu ya donos a me irgo quan me 
demandos, Tetrarko ? 

HERODIAS : Ne danse?. mea filiino. 

HERODES : Omno, mem la duimo di mea rejio. 

SALOME : Ka vu juras lo, Tetrarko ? 

HEROD : Me juras lo, Salome. 

HERODIAS : Ne danse?, mea filiino. 

SALOME : Per qua vu juras, Tetrarko ? 

HERODES : Per mea vivo, per mea krono, per mea dei. Irge quon 
vu dez;iras, me donos ol a vu, mem til la duimo di mea rejio, se vu 
nur dansus por me. Ho, Salome, Salome, danse? por me ! 

SALOME : Vu juris, Tetrarko. 

HERODES : Me juris, Salome. 

SALOME : Me demandas to omna, mem la duimo di vua rejio. 

HERODIAS : Mea filiino, ne danse?. 

HERODES : Mem til la duimo di mea rejio. Vu esos tam bela kam 
rejino, Salome, se ol plezus vu demandar la duimo di mea rejio. Kad 
el ne esus tam bela kam rejino ? Ha ! esas kolda hike ! Esas vento 
glaciatra, e me audas ... pro quo me audas ica batado di ali en la 
aero ? Ha ! on supoz;us ke ucelo, ucelo granda e nigra, flugetas super 
la teraso. Pro quo me ne povas vidar ol, ca ucelo ? La batado di ali 
esas terorinda. La suflo dil vento di olua ali esas terorinda. Ol esas 
kolda vento. No, ol ne esas kolda, ol esas varmega. Me sufokas. 
Varsez aquo adsur mea manui. Donez a me nivo por manjar. 
Deslige? mea mantelo. Rapide, rapide ! Deslige? mea mantelo. No, 

livez; ol. Esas mea girlando qua dolorigas me, mea rozo-girlando. La 
flori similesas fairo. Oli brulis mea fronto. (Lu arachas la girlando de 
sua kapo e jetas ol adsur la tablo.) Ha ! me nun povas respirar. 
Quante reda esas ta petali ! Oli similesas sango-makuli sur la tuko. 
To ne importas. On ne devas trovar simboli en omno vidata. To 
igas vivo neposibla. On plu bone dicus, ke sangomiakuli esas tam 
bela kam rozrpetali. On multe plu bone dicus lo.... Ma ni ne parolez; 
pri to. Nun me esas felica, me esas tre felica. Ka me ne darfas esar 
felica ? Vua filiino dansos por me. Ka vu ne dansos por me, Salome ? 
Vu promisis dansar por me. 

HERODIAS : Me volas, ke el ne dansez;. 

SALOME : Me dansos por vu, Tetrarko. 

HERODES : Vu audas to quon dicas vua filiino. E1 dansos por me. 
Vu agas bone per dansar por me, Salome. E pos ke vu dansabos por 
me, ne obliviez demandar irgo quan vu dez;iras. Irge quon vu 
dez;iras, me donos ol a vu, mem til la duimo di mea rejio. Me juris lo, 
ka ne ? 

SALOME : Vu juris lo, Tetrarko. 

HERODES : E me nultempe violacis promiso. Me ne esas un de ti 
qui violacas promisi. Me ne savas quale mentiar. Me esas la sklavo 
di mea promisi, e mea promiso esas la promiso di rejulo. La Rejulo di 
Kapadocia sempre mentias, ma lu ne esas vera rejulo. Lu esas 
poltrono. Anke lu debas pekunio a me quan lu volas ne ripagar. Lu 
mem insultis mea ambasadisti. Lu parolis vorti vundanta. Ma 
Caesar krucagos lu kande lu venabos ad Roma. Me esas certa, ke 
Caesar krucagos lu. E se ne, lu ya mortos, manjota da vermi. La 
profeto predicis lo. Nu ! pro quo vu tardigas su, Salome ? 

SALOME : Me vartas til ke mea sklavi adportas parfumi a me, e la 
sep veli, e desmetas mea sandali de me. ( Sklavi adportas parfumi e 
la sep veli, e desmetas la sandali di SALOME.) 

HERODES : Ha, vu dansos per nuda pedi. Bonege ! Bonege. Vua 
pedeti similesos blanka kolumbi. Oli similesos la blanka flori qui 

dansas sur l’arbori.... No, no, el dansus sur sango. To esus 
malauguro. 

HERODIAS : Qua importas a vu, se el dansus sur sango ? Vu sat 
profunde travadis ol.... 

HERODES : Qua importas to a me ? Ha ! Regarde? la luno ! E1 
redeskis. E1 divenis tam reda kam sango. Ha ! la profeto vere 
predicis. Lu predicis, ke la luno divenos tam reda kam sango. Ka lu 
ne predicis lo ? Vi omna audis lu. E nun la luno divenas tam reda 
kam sango. Ka vi ne vidas ? 

HERODIAS : Ho, yes, me bone vidas, e la steli falas quale figi 
matura, ka ne ? E la suno nigreskas quale saktuko ek hari, e la reji 
dil mondo timas. Adminime ton on povas vidar. La profeto, unfoye 
dum sua vivo, esis justa ; la reji dil mondo timas.... Ni irez; 
adinterne. Vu esas malada. Che Roma on dicos, ke vu esas dementa. 
Ni irez; adinterne, me dicas. 

LA VOCO DIIOKANAAN : Qua esas ta qua venas de Edom, qua 
esas ta qua venas de Bo?ra, di qua la vesti esas tintita purpure, qua 
brilas per la beleso di sua vesti, qua marchas fortege per sua 
grandeso ? Pro quo vua vesti esas makulirita skarlate ? 

HERODIAS : Ni ire? adinterne. La voco di ta homo freneriigas me. 
Me ne volas, ke mea filiino danse? dum ke lu sencese krias. Me ne 
volas, ke el danse? dum ke vu regardas el talmaniere. 

HERODES : Ne staceskez;, mea sporino, mea rejino, to ne utilas. 
Me ne iros adinterne til ke el dansabos. Danse?, Salome, danse? por 
me. 

HERODIAS : Ne danse?, mea filiino. 

Salome : Me esas pronta, Tetrarko. (SALOME dansas la danso dil 
sep veli.) 

HERODES : Ha ! Marveloz;a ! Marveloz;a ! Vu vidas, ke el dansis 
por me, vua filiino. Proximeskez;, Salome, proximeskez;, por ke me 
donez vua premio a vu. Ha ! me bone pagas la dansisti. Me rejale 
pagos vu. Me donos a vu irge quon vua anmo dezjras. Quan vu 
volas havar ? Parolez;. 

Salome kun sua matro. 

SALOME ( genupozas) : Me volas, ke li quik portez; a me en 
charjilo arjenta... 

HERODES (ridas) : Kad en charjilo arjenta ? Certe yes, en charjilo 
arjenta. E1 esas charmanta, ka ne ? Quon vu volas havar en charjilo 
arjenta, Ho dolca e bela Salome, vu qua esas plu bela kam l’omna 
filiini di Iudea ? Quon vu volas, ke li portez; a vu en charjilo arjenta ? 
Dicez; a me. Irge quo ol esus, li donus ol a vu. Mea trezori apartenas 
a vu. Quo esas, Salome ? 

SALOME ( staceskas) : La kapo di Iokanaan. 

HERODIAS : Ha ! bone dicita, mea filiino. 

HERODES : No, no ! 

HERODIAS : Bone dicita, mea filiino. 

HERODES : No, no, Salome. Ne demandez; to de me. Ne askoltez; 
la voco di vua matro. E1 sempre donas konsilo maligna a vu. Ne 
atencez el. 

SALOME : Me ne atencez mea matro. Esas por mea propra 
plezuro, ke me demandas la kapo di Iokanaan en charjilo arjenta. Vu 
juris, Tetrarko. Ne obliviez, ke vu facis juro. 

HERODES : Me savas lo. Me juris per mea dei. Me bone savas lo. 
Ma me pregas, Salome, demandez de me ulo altra. Demandez de me 
la duimo di mea rejio, e me donos ol a vu. Ma ne demandez de me 
to quon vu demandis. 

SALOME : Me demandas de vu la kapo di Iokanaan. 

HERODES : No, no, me ne volas lo. 

SALOME : Vu juris, Herodes. 

HERODIAS : Yes, vu juris. Omni audis vu. Vu juris koram omni. 

HERODES : Tacez ! Me ne parolas a vu. 

HERODIAS : Mea filiino agis bone per demandar la kapo di 
Iokanaan. Lu kovris me per insulti. Lu dicis vorti monstra kontre 
me. On vidas, ke el bone amas sua matro. Ne cedas su, mea filiino. 
Lu juris, lu juris. 

HERODES : Tacez, ne parolez a me...! Nu, Salome, esez racionoza. 
Me nultempe esis severa a vu. Me sempre amis vu.... Forsan me 

tro multe amis vu. Do ne demandez; to de me. To esas terorinda, 
abomininda demandar de me. Certe, me supoz;as ke vu jokas. La 
kapon di homo qua esas tranchita de sua korpo esas mala regardar, 
ka ne ? Esas nedecanta, ke l’okuli di virgino regardez; tala kozo. Qua 
plezuro vu trovus en ol ? Nulo. No, no, vu ne dez;iras to. Askoltez; 
me. Me havas smeraldo, smeraldo granda e ronda, quan la servisto 
di Caesar sendis a me. Se on regardus tra ca smeraldo, on vidus to 
quo eventas ye granda disto. Caesar ipsa portas tala smeraldo kande 
lu asistas la cirko. Ma mea smeraldo esas plu granda. Me bone 
savas, ke ol esas plu granda. Ol esas la maxim granda smeraldo en la 
tota mondo. Vu dez;irus to, ka ne ? Demandez; ol de me, e me donos 
ol a vu. 

SALOME : Me demandas la kapo di Iokanaan. 

HERODES : Vu ne askoltas. Vu ne askoltas. Lasez; me parolar, 
Salome. 

SALOME : La kapo di Iokanaan. 

HERODES : No, no, vu ne dez;iras to. Vu dicas lo por perturbar 
me, pro ke me regardis vu dum la tota vespero. Vua beleso 
perturbis me. Vua beleso opresante perturbis me, e me tro multe 
regardis vu. Ma me ne plus regardos vu. Nek kozin, nek homin on 
devas regardar. Nur spegulin on devas regardar, nam speguli 
montras ni nur maskili. Ho ! ho ! adportez vino ! Me durstas.... 
Salome, Salome, ni esez amiki. Nun venez...! Ha ! quon me dicis ? 
Quo esis ? Ha ! me rimemoras...! Salome — no, ma proximeskez a 
me ; me timas, ke vu ne audos me — Salome, vu konocas mea 
blanka pavoni, mea blanka pavoni belega, qui pavonumas en la 
gardeno inter la mirti e l’alta cipresi. Lia beki esas orizita per oro, e 
la grani quin li manjas esas anke orizita per oro, e lia pedi esas tintita 
purpure. Kande li krias, la pluvo pluvas, e la luno montras su en la 
cielo kande li extensas lia kaudi. Duope li marchas inter la cipresi e 
la nigra mirti, e singlo havas sklavo por sorgar ol. Ulfoye li flugas 
trans l’arbori ed ulfoye li blotisas en la herbi e cirkum la lago. Esas 
en la mondo nula uceli tam marveloza. Esas en la mondo nula rejulo 

qua havas uceli tam bona kam mea uceli. Me donos a vu kinadek de 
mea pavoni. Li sequos vu adube vu iros, ed inter li vu similesos la 
luno en granda blanka nubo.... Me donos li omna a vu. Me havas 
nur cent, ed en la tota mondo esas nula rejulo qua havas pavoni 
quale mea pavoni. Ma me donos li omna a vu. Ma vu mustas 
liberigar me de mea juro, e mustas ne demandar to quon vu 
demandis de me. 


Lu pardrinkas la kupo de vino. 

SALOME : Donez; a me la kapo di Iokanaan. 

HERODIAS : Bone dicita, mea filiino ! Pri vu, vu esas ridinda kun 
vua pavoni. 

HERODES : Tacez; ! Vu sempre krias : vu krias quale bestio 
raptanta. Ne facez lo. Vua voco fatigas me. Tacez;, me dicas.... 
Salome, pensez; pri to quon vu facas. Ca homo forsan venas de Deo. 
Lu esas santulo. La fingro di Deo tushis lu. Deo pozis vorti terorinda 
aden lua boko. En la palaco quale en la dezerto, Deo sempre esas 
kun lu.... Adminime, es posibla. On ne savas. Es posibla, ke Deo 
esas por lu e kun lu. Pluse, se lu mortus, ula malajo forsan eventus a 
me. Omnakaze, lu dicis, ke malajo eventos ad ulu dum ta dio kande 
lu mortos. Nur povus esar me. Rimemorez, me glitis en sango 
enirante. Anke, me audis batado di ali en la aero, batado di ali 
fortega. Ti esas auguri tre mala, ed esis altri. Me esas certa, ke esis 
altri, quankam me ne vidis oli. Nu, Salome, vu ne deziras, ke malajo 
eventez a me, ka ne ? Vu ne deziras lo. Do askoltez me. 

SALOME : Donez a me la kapo di Iokanaan. 

HERODES : Ha ! vu ne askoltas me. Esez tranquila. Me — me 
esas tranquila. Me esas tre tranquila. Askoltez. Me havas juveli 
celita caloke — juveli quin mem vua matro nultempe vidis ; juveli 
marveloza. Me havas kolumo ek perli inkastrata en radii arjenta. Oli 
similesas kinadek luni kaptita en ora reto. Sur l’ivoro di elua sino 
rejino portis ol. Vu esos tam belega kam rejino portante ol. Me 

havas ametisti de du sorti, l’una esas nigra quale vino, e l’altra esas 
reda quale vino kolorigita per aquo. Me havas topa?i, tam flava kam 
l’okuli di tigri, e topa?i qui esas tam ro?ea kam l’okuli di palumbo, e 
verda topah qui similesas l’okuli di kati. Me havas opali qui sempre 
brulas per flamo glaciatra, opali qui tristigas la menti di homi, e qui 
timas l’ombri. Me havas onixi quale l’okuli di mortintino. Me havas 
lumgemi qui chanjas kande la luno chanjas, e paleskas vidante la 
suno. Me havas safiri tam granda kam ovi, e tam blua kam blua 
flori. La maro vagas en oli e la luno nultempe venas por perturbar la 
blueso di olia ondi. Me havas krisoliti e berili e krisoprah e rubii. 
Me havas sardonixi ed hiacinto-gemi, e kalcedono-gemi, e me donos 
olti omna a vu, omni, ed altra ko?i quin me adjuntos ad olti. La 
Rejulo di India jus sendis a me quar ventizjli facita ek la plumi di 
papagayi, e la Rejulo di Numidia sendis vesto ek la plumi di struchi. 
Me havas kristalo aden qua homino ne darfas regardar, nek yunuli 
darfas regardar ol til ke ili esas batita per bastoni. En kofro ek 
perlomatro me havas tri turkezj marveloz;a. Ta qua portas oli sur 
sua fronto povas imaginar to quo ne esas, e ta qua portas oli en sua 
manuo povas steriligar homini. Olti esas trez;ori ultre omna preco. 
Olti esas trezori sen preco. Ma olti ne esas omno. En kofro ebena 
me havas du tasi ek sucino, qui similesas ora pomi. Se enemiko 
varsus veneno aden ca tasi, li simileskas pomo arjenta. En kofro 
inkrustita per sucino me havas sandali inkrustita per vitro. Me 
havas manteli adportita de la lando dil Serei, e braceleti inkastrata 
per karbunkli e per jado qui venas del urbo Eufrates.... Quon vu 
dezjras plu kam olti, Salome ? Dicez a me ta koz;o quan vu deziras, e 
me donos to a vu. Ta omno quan vu demandas de me, me donos a 
vu, ecepte un kozo. Me donos a vu to omna quo esas la mea, ecepte 
un vivo. Me donos a vu la mantelo dil chefsacerdoto. Me donos a 
vu la velo dil Santuario. 

LAJUDI : Ho ! Ho ! 

SALOME : Donez a me la kapo di Iokanaan. 

HERODES ( falas adsur lua sidilo ) : Lase? el donesar to quon el 
demandas ! Advere, el esas la filiino di sua matro ! (L’UNESMA 
SOLDATO pluproximeskas. HERODIAS tiras la ringo di morto del 
manuo dil TETRARKO e donas ol al SOLDATO, qua quik portas ol 
al MORTIGISTO. La MORTIGISTO aspektas timigita.) Qua prenis 
mea ringo ? Esis ringo sur mea dextra manuo. Qua drinkis mea 
vino ? Esis vino en mea kupo. Ol esis plena de vino. Kad ulu drinkis 
ol ? Ho ! certe ul malajo eventos por ulu. ( La MORTIGISTO iras 
adinfre aden la cisterno.) Ha ! Pro quo me facis juro ? Rejulo devas 
nultempe facar juri. Se li ne satisfacus ol, esus terorinda, e se li 
satisfacus ol, esus anke terorinda. 

HERODIAS : Mea filiino facas bone. 

HERODES : Me esas certa, ke ul malajo eventos. 

SALOME (el inklinas su super la cisterno ed askoltas) : Esas nula 
sono. Me audas nulo. Pro quo lu ne krias, ca homo ? Ha ! se irgu 
esforcus mortigar me, me krius, me baraktus, me ne tolerus... 
Frape?, frapez;, Naaman, frapez;, me dicas a vu.... No, me audas 
nulo. Esas silenco, silenco terorinda. Ha ! ulo falis adsur la 
pavimento. Me audis, ke ulo falis. Ol esis la glavo dil mortigisto. Lu 
timas, ca sklavo. Lu lasis falar sua glavo. Lu ne audacas mortigar lu. 
Lu esas poltrono, ca sklavo ! Sendez; soldati. (E1 vidas la PAJO DI 
HERODIAS e parolas a lu.) Venez; adhike, vu esis l’amiko di ta qua 
esas mortinta, ka ne ? Nu, me dicas a vu, esas ne sat multa mortinti. 
Irez al soldati ed lmperez, ke li irez adinfre e portez a me to quon me 
demandis, to quon la Tetrarko promisis a me, to quo esas la mea. 
(La PAJO retrotiras su. E1 turnas su al SOLDATI.) Venez adhike, vi 
soldati. Irez adinfre aden ica cisterno e portez a me la kapo di ca 
homo. (La SOLDATI retrotiras su.) Tetrarko, Tetrarko, imperez ke 
vua soldati portez a me la kapo di Iokanaan. 

Grandega nigra brakio, la brakio dil MORTIGISTO, aparas 
ek la cisterno, portante sur shildo arjenta la kapo di 
Iokanaan. SALOME siz,as ol. HERODES celas sua vi'zajo per 

sua mantelo. HERODIAS ridetas e ventizas su. La 
NAZARETANI falas adsurlia genui e pregeskas. 

SALOME : Ha ! vu ne lasis me kisar vua boko, Iokanaan. Nu ! me 
kisos ol nun. Me mordos ol per mea denti quale on mordas frukto 
matura. Yes, me kisos vua boko, Iokanaan. Me dicis lo. Ka me ne 
dicis lo ? Me dicis lo. Ha ! Me kisos ol nun.... Ma pro quo vu ne 
regardas me, Iokanaan ? Vua okuli, qui esis tante terorinda, tante 
plena de furio e desestimo, nun esas klosita. Pro quo oli esas 
klo^ita ? Apertez; vua okuli ! Levez; vua palpebri, Iokanaan ! Pro 
quo vu ne regardas me ? Ka vu timas me, Iokanaan, por ke vu ne 
regardez; me...? E vua lango, qua similesis reda serpento lansanta 
veneno, ol ne plus movas, ol nun dicas nulo, Iokanaan, ta vipero 
skarlata qua sputis sua veneno adsur me. Esas stranja, ka ne ? Quale 
ta reda vipero ne plus movas....? Vu ne egardis me, Iokanaan. Vu 
refuzis me. Vu parolis vorti maligna kontre me. Vu traktis me kom 
debochantino, kom prostitucantino, me, Salome, filiino di Herodias, 
Princino di Iudea ! Nu, Iokanaan, me ankore vivas, ma vu, vu esas 
mortinta, e vua kapo apartenas a me. Me povas traktar ol segun 
mea deziri. Me povas jetar ol al hundi ed al uceli dil aero. To quon 
la hundi livas, l’uceli dil aero manjos.... Ha, Iokanaan, Iokanaan, vu 
esis la nura viro quan me amis. Omna altra viri esas odiinda a me. 
Ma vu, vu esis belega ! Vua korpo esis kolono ivora pozita aden 
inkastrodoko. Ol esis gardeno plena de kolumbi e de lilii arjentea. Ol 
esis turmo ek arjento ornita per shildi ek ivoro. Esis en la mondo 
nulo tam blanka kam vua korpo. Esis nulo en la mondo tam nigra 
kam vua hararo. En la tota mondo esis nulo tam reda kam vua boko. 
Vua voco esis incensizilo qua dissemis parfumi stranja, e kande me 
regardis vu, me audis muziko stranja. Ha ! pro quo vu ne regardis 
me, Iokanaan ? Dop vua manui e vua malediki, vu celis vua vizajo. 
Vu pozis adsur vua okuli la kovrilo di ta qua volis vidar sua Deo. 
Nu, vu vidis vua Deo, Iokanaan, ma men, men, men vu nultempe 
vidis. Se vu vidabus me, vu amabus me. Me, me vidis vu, Iokanaan, 


HO 




e me amis vu. Ho, quante me amis vu ! Me ankore amas vu, 
Iokanaan, me amas nur vu.... Me durstas por vua beleso ; me 
hungras por vua korpo ; e nek frukti nek vino povas kontentigar 
mea detiro. Quon me nun facez;, Iokanaan ? Nek l’inundi nek la 
granda aqui povas extingar mea pasiono. Me esis princino, e vu 
desestimis me. Me esis virgino, e vu prenis de me mea virgineso. Me 
esis chasta, e vu plenigis mea veini per fairo.... Ha ! ha ! pro quo vu 
ne regardis me, Iokanaan ? Se vu regardabus me, vu amabus me. Me 
bone savas, ke vu amabus me, e la misterio di amo esas plu granda 
kam la misterio di morto. On devas nur egardar amo. 

HERODES : E1 esas monstro, vua filiino, el esas tote monstratra. 
Advere, to quon el facis esas granda krimino. Me esas certa, ke ol 
esis krimino kontre Deo nekonocata. 

HERODIAS : Me aprobas to quon mea filiino facis. E me nun 
restos hike. 

HERODES ( staceskas ): Ha ! Yen, parolas la spozino incestanta ! 
Venez ! Me ne restez hike. Venez, me dicas. Certe ulo terorinda 
eventos. Manaset, Isakar, Ozias, extingez la torchi. Me ne regardez 
ko?i, me ne permisas, ke ko?i regardez me. Extingez la torchi ! Celez 
la luno ! Celez la steli ! Ni celez ni en nia palaco, Herodias. Me 
timeskas. 


La sklavi extingas la torchi. La steli desaparas. La granda 
nigra nubo transiras la luno e tote celas ol. La ceneyo 
divenas tre obskura. La TETRARKO klimeskas Veskalero. 

LA VOCO DI SALOME : Ha ! Me kisis vua boko, Iokanaan. Me 
kisis vua boko. Esis bitra saporo sur vua labii. Kad ol esis la saporo 
di sango...? Ma forsan ol esis la saporo di amo.... On dicas, ke amo 
havas bitra saporo.... Ma qua importas ? Qua importas ? Me kisis 
vua boko,Iokanaan. 


Radio di lunlumo falas adsur Salome, lumizas el. 


















HERODES (turnas su e vidas SALOME) : Mortigez; ta homino ! 


La soldati hastas adavane ed aplastas sub lia shildi 
SALOME, dliino c//HERODIAS, Princino diludea. 


LA KURTENO FALAS. 



















